CELEX: C2004/201/48
Language: hu
Date: 2004-08-07 00:00:00
Title: T-210/04. sz. ügy: Andreas Mausolf által 2004. június 1-jén az Europol ellen benyújtott kereset

7.8.2004   
            
            
               HU
            
            
               Az Európai Unió Hivatalos Lapja
            
            
               C 201/24
            
         Andreas Mausolf által 2004. június 1-jén az Europol ellen benyújtott kereset
   (T-210/04. sz. ügy)
   (2004/C 201/48)
   Az eljárás nyelve: holland
   Andreas Mausolf, képviseli: M.F. Baltussen és P. de Casparis, 2004. június 1-jén keresetet nyújtott be az Európai Közösségek Elsőfokú Bíróságához az Europol ellen.
   A felperes a következő döntés meghozatalát kéri az Elsőfokú Bíróságtól:
   
               —
            
            
               semmisítse meg az Europol 2004. március 1-jei döntését, amellyel elutasította a felperes által a 2003. január 2-i határozat ellen benyújtott panaszát és egyidejűleg semmisítse meg a megtámadott 2003. január 2-i határozatot;
            
         
               —
            
            
               utasítsa az Europolt, hogy 2002. július 1-jei hatállyal állapítson meg a felperes számára eggyel magasabb fizetési fokozatot;
            
         
               —
            
            
               kötelezze az Europolt, hogy az ítélet kihirdetést követő 48 órán belül fizesse ki a felperesnek az ennek megfelelő összeget, a holland jog alapján járó törvényes késedelmi kamattal megnövelve;
            
         
               —
            
            
               kötelezze az Europolt a jelen eljárásban a felperes részéről felmerült költségek megtérítésére.
            
         Jogalapok és fontosabb érvek:
   Keresetének alátámasztására a felperes az Europol személyzeti szabályzata 29. cikkének megsértésére, a mérlegelési jogkör túllépésére és a jogos várományok védelme elvének megsértésére hivatkozik.